RÅDETS BESLUTNING

af 21. december 1989

om bemyndigelse af Den Franske Republik til at anvende en foranstaltning, der fraviger artikel 2 i sjette direktiv 77/388/EØF om harmonisering af medlemsstaternes lovgivning om omsætningsafgifter

(89/683/EØF)

RÅDET FOR DE EUROPÆISKE

FÆLLESSKABER HAR —

under henvisning til Traktaten om Oprettelse af Det Europæiske Økonomiske Fællesskab,

under henvisning til Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — det fælles merværdiafgiftssystem: ensartet beregningsgrundlag [1], senest ændret ved direktiv 89/465/EØF [2], særlig artikel 27,

under henvisning til forslag fra Kommissionen, og

ud fra følgende betragtninger:

I henhold til artikel 27, stk. 1, i ovennævnte direktiv kan Rådet med enstemmighed på forslag af Kommissionen bemyndige en medlemsstat til at indføre særlige foranstaltninger, der fraviger bestemmelserne i dette direktiv, med det formål at forenkle afgiftsopkrævningen eller undgå visse former for svig eller afgiftsunddragelse;

ved attende direktiv 89/465/EØF [3] ophæves fra den 1. januar 1990 den overgangsundtagelse, der er omhandlet i artikel 28, stk. 3, litra b), i forbindelse med nr. 20 i bilag F til sjette direktiv 77/388/EØF, og som består i at tillade medlemsstaterne fortsat at indrømme fritagelse for leverancer af nyt industriaffald og materialer til genbrug; beskatningsordningen for disse leverancer giver anledning til problemer i Frankrig for så vidt angår visse genbrugsvirk-

somheder for affald, som tidligere havde benyttet sig af den praksis at udstede falske fakturaer med det formål at opnå ret til fradrag, idet de fakturerede afgifter ikke blev indbetalt til statskassen; Den Franske Republik har ved skrivelse til Kommissionen indgået den 29. september 1989 anmodet om bemyndigelse til at indføre en særlig foranstaltning, der fraviger artikel 2 i sjette direktiv 77/388/EØF;

denne særlige foranstaltning indebærer:

— fritagelse for transaktioner, der udføres af afgiftspligtige, hvis årlige omsætning vedrørende nævnte varer ikke overstiger et bestemt beløb, idet der kun foretages beskatning af transaktioner, der udføres af virksomhe-

der, som i kraft af deres struktur kan anses for pålidelige og hæderlige i skattemæssig henseende; myndighederne efterprøver disse egenskaber i henhold til en bevillingsprocedure, som kan omfatte sikkerhedsstillelse;

— ophævelse af betalingen af afgiften for ikke-fritagede leverancer af nyt industriaffald og materialer til genbrug, når det/de består af ikke-jernholdige metaller og forbindelser heraf, idet disse leverancer dog, med henblik på anvendelsen af fradrag, betragtes som afgiftspligtige transaktioner;

— afgiftsfritagelse ved import;

denne foranstaltning er en fravigelse af artikel 2 og artikel 10, stk. 2 i sjette direktiv 77/388/EØF, ifølge hvilke:

— merværdiafgift pålægges al levering af goder, som mod vederlag foretages i indlandet af en afgiftspligtig person, der optræder i denne egenskab, samt al indførsel af goder;

— afgiftspligten indtræder og afgiften forfalder til betaling på det tidspunkt, hvor levering af goderne finder sted;

denne anmodning om bemyndigelse kan imødekommes på visse betingelser;

den pågældende undtagelsesforanstaltning skal være midlertidig, i overensstemmelse med anmodningen om bemyndigelse fra Den Franske Republik, idet dette vil åbne mulighed for en vurdering af virkningerne af den bemyndigelse, der indrømmes ved nærværende beslutning, når den har været anvendt i en vis periode;

Kommissionen forelægger inden den 1. januar 1993 for Rådet en rapport om anvendelsen af denne bemyndigelse, i givet fald ledsaget af et forslag til beslutning om forlængelse af dennes gyldighedsperiode; Rådet træffer inden samme dato beslutning om forlængelse af bemyndigelsens gyldighedsperiode;

denne undtagelsesforanstaltning vil ikke have nogen negativ virkning for De Europæiske Fællesskabers egne indtægter fra merværdiafgiften;

de øvrige medlemsstater blev den 27. oktober 1989 underrettet om Den Franske Republiks anmodning —

VEDTAGET FØLGENDE BESLUTNING:

Artikel 1

Som en fravigelse af artikel 2 i sjette direktiv 77/388/EØF bemyndiges Den Franske Republik til i perioden indtil den 31. december 1992, for så vidt angår nyt industriaffald og materialer til genbrug, at indrømme fritagelse for merværdiafgift, i det følgende benævnt »moms«:

— dels ved leverancer, der foretages af:

— virksomheder, hvis årlige omsætning er under 500 000 ffr.;

— virksomheder, som ikke er i besiddelse af et permanent anlæg, eller som, selv om de råder over et permanent anlæg, har haft en omsætning det foregående år for de pågældende varer på under 6 000 000 ffr., medmindre de er bemyndiget til at opkræve moms på disse transaktioner;

— dels ved import.

Artikel 2

Som en fravigelse af bestemmelserne i artikel 10, stk. 2, i sjette direktiv 77/388/EØF bemyndiges Den Franske Republik til for leverancer til afgiftspligtige af nyt industriaffald og materialer til genbrug bestående af ikke-jernholdige metaller og forbindelser heraf, og når disse leverancer ikke er fritaget for moms på grundlag af artikel 1, at fastsætte en

ordning med suspension af betalingen af afgiften for disse transaktioner.

De afgiftspligtige modtagere skal betale afgiften for disse leverancer, hvis de pågældende varer hverken er bestemt til eksport i uforarbejdet stand eller til fabrikation eller videresalg i uforarbejdet stand af momspligtige varer.

Artikel 3

Efter at have fået forelagt en rapport fra Kommissionen om anvendelsen af den i artikel 1 og 2 omhandlede bemyndigelse, i givet fald ledsaget af et forslag til beslutning om forlængelse af nævnte bemyndigelses gyldighedsperiode, træffer Rådet på grundlag af dette forslag inden den 1. januar 1993 beslutning om forlængelse af bemyndigelsens gyldighedsperiode.

Artikel 4

Denne beslutning er rettet til Den Franske Republik.

Udfærdiget i Bruxelles, den 21. december 1989.

På Rådets vegne

E. CRESSON

Formand

[1] (1) EFT nr. L 145 af 13. 6. 1977, s. 1.

[2] (2) EFT nr. L 226 af 3. 8. 1989, s. 21.

[3] (3) EFT nr. L 226 af 3. 8. 1989, s. 21.

--------------------------------------------------